கேள்வி: நரசாபுரா தொழிற்பேட்டைப் பகுதி குறித்து விரிவாக சொல்லுங்கள்.
பதில்: நரசாபுரா தொழிற்பேட்டைப் பகுதி (''Narasapura Industrial Area'') என்பது இந்தியாவின் கருநாடகம் மாநிலம், கோலார் மாவட்டம், நர்சாபுரத்திற்கு அருகில் உள்ள ஒரு பெரிய தொழில்துறை பகுதி ஆகும். இந்த தொழிற்பேட்டை அமைந்துள்ள நரசாபுரம் என்ற பெயரின் பொருள் "புகழுக்குரிய ஊர்" என்பதாகும். இந்தத் தொழிற்பேட்டையானது இந்தியாவின் பொருளாதாரம் மொத்த உள்நாட்டு உற்பத்தி 1.25% பங்களிக்கும் என்று எதிர்பார்க்கப்படுகிறது. இந்த தொழிற்பேட்டைப் பகுதி கோலாரில் உள்ள நரசாபுரம் நகருக்கு அருகில் உள்ளது ( வெம்கல் தொழிற்பேட்டைப் பகுதி, நரசாபுரம் தொழிற்பேட்டைப் பகுதி, மாலூர் தொழிற்பேட்டைப் பகுதி). இந்தியாவின் தேசிய முதலீடு மற்றும் உற்பத்தி மண்டலங்களின் (NIMZs) கீழ் தொழிற்பேட்டைகள் நிறுவப்பட்ட 16 மாவட்டங்களில் கோலார் மாவட்டம் ஒன்றாகும். தேசிய உற்பத்திக் கொள்கையானது (NMP) மொத்த உள்நாட்டு உற்பத்தியின் பங்கை 25 சதவீதமாக உயர்த்தி, ஒரு தசாப்தத்தில் 100 மில்லியன் வேலை வாய்ப்புகளை உருவாக்குவதை நோக்கமாகக் கொண்டுள்ளது.
கேள்வி: நரசாபுரா தொழிற்பேட்டைப் பகுதி - உள்கட்டமைப்பு குறித்து விரிவாக சொல்லுங்கள்.
பதில்: இப்பகுதியில் தொழிற்பேட்டை துவக்கத்தில் 700.75 ஏக்கர் பரப்பளவில் வளர்த்தெடுக்கபட்டது. இரண்டாம் கட்டமாக கருநாடக தொற்பேட்டைப் பகுதி விளர்ச்சி வாரியச் சட்டத்தின் 28(1) பிரிவின் கீழ் 1,480 ஏக்கரில் தொழிற்பேட்டை அறிவிக்கப்பட்டது. மூன்றாம் கட்டமாக, 2,000 ஏக்கர் அடையாளம் காணப்பட்டுள்ளது. தொழிற்பேட்டைப் பகுதி தேசிய நெடுஞ்சாலை 79 இக்கு அருகில் உள்ளது. மேலும் கோலார் நகரத்தில் இருந்து சுமார் 15 கி.மீ தொலைவிலும், பெங்களூர் நகரத்திலிருந்து சுமார் 55 கி.மீ. தொலைவிலும் உள்ளது. அருகிலுள்ள வானூர்தி நிலையம் 50 கி.மீ தொலைவில் உள்ள கெம்பெகவுடா பன்னாட்டு வானூர்தி நிலையம் ஆகும். இந்தத் தொழில்துறை பகுதி கோலார் மற்றும் மலூரில் உள்ள 15 தொடருந்து நிலையங்களுடன் இருபுறமும் இணைக்கப்பட்டுள்ளது. தொழிற்பேட்டைப் பகுதியில் பல-வரிசை அணுகல் சாலை, மின்சாரம் வழங்குவதற்கான நிலத்தடி கம்பிவடம், குடிநீர் மற்றும் மூன்றாம் நிலை சுத்திகரிக்கப்பட்ட நீருக்கான இரட்டை நீர் பகிர்மானக் குழாய்கள், தெரு விளக்குகள் போன்ற வசதிகள் ஏற்படுத்தபட்டுள்ளன. தற்போதுள்ள துணை மின்நிலையம் தடையில்லா மின்சாரம் வழங்குவதற்காக 32 மெகாவாட் திறண் கொண்டதாக மேம்படுத்தப்பட்டுள்ளது. மேலும் இந்த தொழிற்பேட்டையில் 220/66/11 KV துணை மின் நிலையத்தை அமைக்க கருநாடக தொற்பேட்டைப் பகுதி விளர்ச்சி வாரியச்சி வாரியம் திட்டமிட்டுள்ளது. இதுதவிர, பூங்கா, இடைப்பட்ட மண்டலம், வாகன நிறுத்தம் போன்ற பொதுவான வசதிகளும் ஏற்படுத்தப்பட்டுள்ளன.
கேள்வி: நரசாபுரா தொழிற்பேட்டைப் பகுதி - தொடருந்து குறித்து விரிவாக சொல்லுங்கள்.
பதில்: 353.45 கோடி ரூபாய் செலவில் ஒயிட்ஃபீல்டு-கோலார் இடையே தொடருந்து பாதை அமைக்க உத்தேசிக்கப்பட்டுள்ளது. இது மக்களுக்கும், சரக்கு போக்குவரத்துக்கும் மேலும் உதவும்.
கேள்வி: நரசாபுரா தொழிற்பேட்டைப் பகுதி - சாலைகள் பற்றி தகவல் சொல்.
பதில்: இந்த தொழில்துறை மண்டலம் உள்ள பகுதியை உள்ளடக்கி வரவுள்ள சென்னை பெங்களூர் தொழில் நடைபாதையால், தற்போதுள்ள சென்னை பழைய சாலை தே.நெ4 ஆல் ஏற்றுமதிக்காக சென்னை துறைமுகத்துடன் இணைக்கப்படும். மாலூர், ஒயிட்ஃபீல்ட், ஒசகோட்டே, கிருஷ்ணராஜபுரம் ஆகிய இடங்களுக்கும் இங்கிருந்து அணுகல் உள்ளது.
கேள்வி: நரசாபுரா தொழிற்பேட்டைப் பகுதி - தண்ணீர் என்பது என்ன?
பதில்: பெங்களூரில் உள்ள பெள்ளந்தூர் ஏரியில் இருந்து நாள் ஒன்றுக்கு சுமார் 200 மில்லியன் லிட்டர் சுத்திகரிக்கப்பட்ட தண்ணீரை கோலாரின் தொழில்துறை பகுதிகளுக்கு வழங்கும் யோசனையை மாநில அரசு தீட்டியுள்ளது.
கேள்வி: நரசாபுரா தொழிற்பேட்டைப் பகுதி - மனிதவளம் குறித்து விரிவாக சொல்லுங்கள்.
பதில்: தொழில்துறை பகுதிகளில் சுமார் ஒரு மில்லியன் மக்கள் பணிபுரிவார்கள் என மதிப்பிடப்பட்டுள்ளது.